ઘણાં સમયથી તલાટીની ખાલી પડેલી જગ્યાઓ ભરવા માટે મહેસુલ વિભાગે પરિક્ષાનું આયોજન કર્યું હતું. જેમાં અમદાવાદ શહેર અને ગ્રામ્યમાં ૨૫૦ જેટલાં સેન્ટરો પર ૧ લાખ ઉમેદવારો હતા. બોર્ડની પરિક્ષાને તો વાર છે પરંતુ આજે તલાટી ભરતી પરિક્ષાને લીધે સવારથી જ લોકોની ભીડ રસ્તા પર નજર આવતી હતી. કોઇ અગમ્ય કારણોસર પરિક્ષાના સમયે સેન્ટર પહોંચી ન શકાય તો ? એવા ભય સાથે લોકો સવારે ૧૦ વાગ્યાથી જ ઘરેથી નીકળી ગયા હતા. સામાન્ય રીતે રવિવારે રસ્તા પર સવારે ૧૧ વાગે ટ્રાફીકની સમસ્યા સર્જાતી નથી હોતી આથી ટ્રાફીક પોલીસ પણ આરામમાં હોય છે. આવા સંજોગોમાં અચાનક સાડા દસ અને અગિયાર વાગ્યા સુધીમાં ગુજરાત યુનિવર્સીટી રોડ પર એલડી એન્જીનીયરીંગ કોલેજની આસપાસ તેમજ જીટીયુ તરફના રસ્તે ટ્રાફીક જામના દ્રશ્યો સર્જાયા હતા.